ಕನಕ ಧಾರಾ ಸ್ತೋತ್ರಮ್

ವನ್ದೇ ವನ್ದಾರು ಮನ್ದಾರ ಮಿನ್ದಿ ರಾನನ್ದ ಕನ್ದಲಂ
ಅಮನ್ದಾನನ್ದ ಸನ್ದೋಹ ಬನ್ಧುರಂ ಸಿನ್ಧುರಾನನಮ್

ಅಙ್ಗಂ ಹರೇಃ ಪುಲಕ ಭೂಷಣ ಮಾಶ್ರಯನ್ತೀ
ಬೃಙ್ಗಾಙ್ಗನೇವ ಮುಕುಳಾಭರಣಂ ತಮಾಲಮ್ |
ಅಙ್ಗೀಕೃತಾಖಿಲ ವಿಭೂತಿ ರಪಾಙ್ಗಲೀಲಾ
ಮಾಙ್ಗಲ್ಯದಾಸ್ತು ಮಮ ಮಙ್ಗಳ ದೇವತಾಯಾಃ || ೧ ||

ಮುಗ್ದಾ ಮುಹುರ್ವಿದಧತೀ ವದನೇ ಮುರಾರೇಃ
ಪ್ರೇಮತ್ರಪಾ ಪ್ರಣಿಹಿತಾನಿ ಗತಾಗತಾನಿ |
ಮಾಲಾದೃಶೋ ರ್ಮಧುಕರೀವ ಮಹೋತ್ಪಲೇ ಯಾ
ಸಾ ಮೇ ಶ್ರಿಯಂ ದಿಶತು ಸಾಗರ ಸಮ್ಭಾವಾ ಯಾಃ || ೨ ||

ವಿಶ್ವಾಮರೇನ್ದ್ರ ಪದ ವಿಭ್ರಮ ದಾನದಕ್ಷ
ಮಾನನ್ದ ಹೇತು ರಧಿಕಂ ಮುರವಿದ್ವಿಷೋಪಿ |
ಈಷನ್ನಿಷೀದತು ಮಯಿ ಕ್ಷಣ ಮೀಕ್ಷಣಾರ್ಥಂ
ಇನ್ದೀವರೋದರ ಸಹೋದರ ಮಿನ್ದಿಯಾ ಯಾಃ || ೩ ||

ಆಮೀಲಿತಾಕ್ಷ ಮಧಿಗ್ಯಮ ಮುದಾ ಮುಕುನ್ದ
ಮಾನನ್ದ ಕನ್ದ ಮನಿಷೇಷ ಮನಙ್ಗ ನೇತ್ರಮ್ |
ಅಕೇಕರ ಸ್ಥಿತ ಕನೀನಿಕ ಪದ್ಮನೇತ್ರಂ
ಭೂತ್ಯೈ ಭವನ್ಮಮ ಭುಜಙ್ಗ ಶಯಾಙ್ಗನಾ ಯಾಃ || ೪ ||

ಬಾಹ್ವನ್ತರೇ ಮಧುಜಿತಃ ಶ್ರಿತಕೌಸ್ತುಭೇ ಯಾ
ಹಾರಾವಳೀವ ಹರಿನೀಲಮಯೀ ವಿಭಾತಿ |
ಕಾಮಪ್ರದಾ ಭಗವತೋ‌உಪಿ ಕಟಾಕ್ಷಮಾಲಾ
ಕಳ್ಯಾಣ ಮಾವಹತು ಮೇ ಕಮಲಾಲಯಾ ಯಾಃ || ೫ ||

ಕಾಲಾಮ್ಬುದಾಳಿ ಲಲಿತೋರಸಿ ಕೈಟಭಾರೇಃ
ದಾರಾಧರೇ ಸ್ಫುರತಿ ಯಾ ತಟಿದಙ್ಗ ನೇವ |
ಮಾತಸ್ಸಮಸ್ತ ಜಗತಾಂ ಮಹನೀಯಮೂರ್ತಿಃ
ಭದ್ರಾಣಿ ಮೇ ದಿಶತು ಭಾರ್ಗವ ನನ್ದನಾ ಯಾಃ || ೬ ||

ಪ್ರಾಪ್ತಂ ಪದಂ ಪ್ರಥಮತಃ ಖಲು ಯತ್ಪ್ರಭಾವಾತ್
ಮಾಙ್ಗಲ್ಯ ಭಾಜಿ ಮಧುಮಾಥಿನಿ ಮನ್ಮಥೇನ |
ಮಯ್ಯಪತೇ ತ್ತದಿಹ ಮನ್ಥರ ಮೀಕ್ಷಣಾರ್ಥಂ
ಮನ್ದಾಲಸಂ ಚ ಮಕರಾಲಯ ಕನ್ಯಕಾ ಯಾಃ || ೭ ||

ದದ್ಯಾದ್ದಯಾನು ಪವನೋ ದ್ರವಿಣಾಮ್ಬು ಧಾರಾ
ಮಸ್ಮಿನ್ನ ಕಿಞ್ಚನ ವಿಹಙ್ಗ ಶಿಶೌ ವಿಷಣ್ಣೇ |
ದುಷ್ಮರ್ಮ ಘರ್ಮ ಮಪನೀಯ ಚಿರಾಯ ದೂರಂ
ನಾರಾಯಣ ಪ್ರಣಯಿನೀ ನಯನಾಮ್ಬು ವಾಹಃ || ೮ ||

ಇಷ್ಟಾ ವಿಶಿಷ್ಟ ಮತಯೋಪಿ ಯಯಾ ದಯಾರ್ದ್ರ
ದೃಷ್ಟ್ಯಾ ತ್ರಿವಿಷ್ಟ ಪಪದಂ ಸುಲಭಂ ಲಭನ್ತೇ |
ದೃಷ್ಟಿಃ ಪ್ರಹೃಷ್ಟ ಕಮಲೋದರ ದೀಪ್ತಿ ರಿಷ್ಟಾಂ
ಪುಷ್ಟಿ ಕೃಷೀಷ್ಟ ಮಮ ಪುಷ್ಕರ ವಿಷ್ಟರಾ ಯಾಃ || ೯ ||

ಗೀರ್ಧವ ತೇತಿ ಗರುಡದ್ವಜ ಸುನ್ದರೀತಿ
ಶಾಕಮ್ಭರೀತಿ ಶಶಶೇಖರ ವಲ್ಲಭೇತಿ |
ಸೃಷ್ಟಿ ಸ್ಥಿತಿ ಪ್ರಳಯ ಕೇಳಿಷು ಸಂಸ್ಥಿತಾಯೈ
ತಸ್ಯೈ ನಮ ಸ್ತ್ರಿಭುವನೈಕ ಗುರೋ ಸ್ತರುಣ್ಯೈ || ೧೦ ||

ಶ್ರುತ್ಯೈ ನಮೋ‌உಸ್ತು ಶುಭಕರ್ಮ ಫಲಪ್ರಶೂತ್ಯೇ
ರತ್ಯೈ ನಮೋ‌உಸ್ತು ರಮಣೀಯ ಗುಣಾರ್ಣವಾಯೈ |
ಶಕ್ತ್ಯೈ ನಮೋ‌உಸ್ತು ಶತಪತ್ರ ನಿಕೇತನಾಯೈ
ಪುಷ್ಟ್ಯೈ ನಮೋ‌உಸ್ತು ಪುರುಷೋತ್ತಮ ವಲ್ಲಭಾಯೈ || ೧೧ ||

ನಮೋ‌உಸ್ತು ನಾಳೀಕ ನಿಭಾನನಾಯೈ
ನಮೋ‌உಸ್ತು ದುಗ್ದೋದಧಿ ಜನ್ಮಭೂಮ್ಯೈ |
ನಮೋ‌உಸ್ತು ಸೋಮಾಮೃತ ಸೋದರಾಯೈ
ನಮೋ‌உಸ್ತು ನಾರಾಯಣ ವಲ್ಲಭಾಯೈ || ೧೨ ||

ನಮೋ‌உಸ್ತು ಹೇಮಾಮ್ಬುಜ ಪೀಠಿಕಾಯೈ
ನಮೋ‌உಸ್ತು ಭೂಮಣ್ಡಲ ನಾಯಿಕಾಯೈ |
ನಮೋ‌உಸ್ತು ದೇವಾದಿ ದಯಾ ಪರಾಯೈ
ನಮೋ‌உಸ್ತು ಶಾರಙ್ಗಾಯುಧ ವಲ್ಲಭಾಯೈ || ೧೩ ||

ನಮೋ‌உಸ್ತು ಕಾನ್ಯೈ ಕಮಲೇಕ್ಷಣಾಯೈ
ನಮೋ‌உಸ್ತು ಭೂತ್ಯೈ ಭುವನ ಪ್ರಸೂತ್ಯೈ |
ನಮೋ‌உಸ್ತು ದೇವಾದಿಭಿ ರರ್ಚಿತಾಯೈ
ನಮೋ‌உಸ್ತು ನನ್ದಾತ್ಮಜ ವಲ್ಲಭಾಯೈ || ೧೪ ||

ಸಮ್ಪತ್ಕರಾಣಿ ಸಕಲೇನ್ದ್ರಿಯ ನನ್ದನಾನಿ
ಸಾಮ್ರಾಜ್ಯ ದಾನ ನಿರತಾನಿ ಸರೋರುಹಾಕ್ಷಿ |
ತ್ವದ್ವನ್ದನಾನಿ ದುರಿತಾಹರಣೋದ್ಯತಾನಿ
ಮಾಮೇವ ಮಾತರನಿಶಂ ಕಲಯನ್ತು ಮಾನ್ಯೇ || ೧೫ ||

ಯತ್ಕಟಾಕ್ಷ ಸಮುಪಾಸನಾ ವಿಧಿಃ
ಸೇವಕಸ್ಯ ಸಕಲರ್ಥ ಸಮ್ಪದಃ |
ಸನ್ತನೋತಿ ವಚನಾಙ್ಗ ಮಾನಸೈಃ
ತ್ವಾಂ ಮುರಾರಿ ಹೃದಯೇಶ್ವರೀಂ ಭಜೇ || ೧೬ ||

ಸರಸಿಜನಿಲಯೇ ಸರೋಜಹಸ್ತೇ
ದವಳ ತಮಾಂಶುಕ ಗನ್ಧಮಾಲ್ಯ ಶೋಭೇ |
ಭಗವತಿ ಹರಿವಲ್ಲಭೇ ಮನೋಙ್ಞೇ
ತ್ರಿಭುವನ ಭೂತಿಕರೀ ಪ್ರಸೀದ ಮಹ್ಯಮ್ || ೧೭ ||

ದಿಗ್ಘಸ್ತಭಿಃ ಕನಕ ಕುಮ್ಭಮುಖಾವ ಸೃಷ್ಟ
ಸ್ವರ್ವಾಹಿನೀ ವಿಮಲಚಾರು ಜಲ ಪ್ಲುತಾಙ್ಗೀಮ್ |
ಪ್ರಾತರ್ನಮಾಮಿ ಜಗತಾಂ ಜನನೀ ಮಶೇಷ
ಲೋಕಧಿನಾಥ ಗೃಹಿಣೀ ಮಮೃತಾಬ್ದಿ ಪುತ್ರೀಮ್ || ೧೮ ||

ಕಮಲೇ ಕಮಲಾಕ್ಷ ವಲ್ಲಭೇ ತ್ವಂ
ಕರುಣಾಪೂರ ತರಙ್ಗಿತೈ ರಪಾಙ್ಗೈಃ |
ಅವಲೋಕಯ ಮಾ ಮಕಿಞ್ಚನಾನಂ
ಪ್ರಥಮಂ ಪಾತ್ರ ಮಕೃತಿಮಂ ದಯಾಯಾಃ || ೧೯ ||

ಸ್ತುವನ್ತಿ ಯೇ ಸ್ತುತಿಭಿ ರಮೂಭಿ ರನ್ವಹಂ
ತ್ರಯೀಮಯೀಂ ತ್ರಿಭುವನ ಮಾತರಂ ರಮಾಮ್ |
ಗುಣಾಧಿಕಾ ಗುರುತುರ ಭಾಗ್ಯ ಭಾಜಿನೋ
ಭವನ್ತಿ ತೇ ಭುವಿ ಬುಧ ಭಾವಿತಾಶಯಾಃ || ೨೦ ||

ಸುವರ್ಣಧಾರಾ ಸ್ತೋತ್ರಂ ಯಚ್ಛಙ್ಕರಾಚಾರ್ಯ ನಿರ್ಮಿತಂ ತ್ರಿಸನ್ಧ್ಯಂ ಯಃ ಪಠೇನ್ನಿತ್ಯಂ ಸ ಕುಬೇರ ಸಮೋ ಭವೇತ್

Web Url: http://www.vignanam.org/veda/kanaka-dhaaraa-stotram-shuddhakannada.html